| Azahar de la China |
| --- |
| *Pittosporum tobira* en el Parque del Oeste, Madrid |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Apiales |
| Familia: | Pittosporaceae |
| Tribo: | Pittosporeae |
| Xénero: | *Pittosporum* |
| Especie: | ***P. tobira***(Thunb.) W.T.Aiton, 1811 |

 |

***Pittosporum tobira*** é unha especie da familia Pittosporaceae, orixinaria do leste de Asia. 

Flores.
Froito inmaturo artificialmente aberto, coas súas sementes pegañentas.
Froito inmaturo, corte axial.
Froitos secos.

Descrición
----------

Arbusto de até 7 m de alto. Follas agrupadas nos extremos das ramas, simples, desde oblongas a espatuladas, co ápice redondeado ou escotado, lampiñas, lisas, co nervio medio ben marcado como unha raia amarela na face, coriáceas, ca face verde escura e brillante e máis claras polo envés. Inflorescencias en cimas corimbiformes, cos pedicelos pubescentes. Flores aromáticas con 5 sépalos cortamente soldados na base, iguais entre si e pétalos oblanceolados, branco-amarelados. Estames en número de 5, dimórficos: filamentos de 2-3 mm e anteras case estériles en estames reducidos e filamento de 5-6 mm e anteras fértiles de cor amarela, oblongas, e duns 2 mm. Froito en cápsula ovoidea, tomentosa e dehiscente por 2 a 4 valvas, habitualmente 3. Alberga no seu interior varias sementes pardo-alaranxadas, rodeadas por unha sustancia resinosa-viscosa esbrancuxada.

Distribución
------------

É orixinaria das rexións que rodean o mar da China Oriental: costa oriental da China, o sur de Xapón, o sur de Corea e illas próximas; foi introducida noutras partes do mundo, nalgunhas das cales está asilvestrada.

Na Península Ibérica compórtase como invasora, xa que as aves diseminan as sementes, aparecendo asilvestrada nos bosques lindeiros e aumentando a súa expansión progresivamente. Sería máis recomendable utilizar arbustos de espécies autóctonas para realizar sebes de xardinaría.

Usos
----

É unha planta moi utilizada como ornamental pola súa resistencia á contaminación atmosférica nas grandes cidades.
Utilízase en sebes cortaventos nas praias, onde medra ben sobre chan areoso, e onde resiste o vento forte e salobre

Taxonomía
---------

*Pittosporum tobira* foi descrita primeiro por Carl Peter Thunberg como *Euonymus tobira* e posteriormente clasificada no xénero *Pittosporum* por William Townsend Aiton e publicada en *Hortus Kewensis, a Catalogue of the Plants Cultivated in the Royal Botanic Garden at Kew*. Londres, (2ª ed.), 2, p. 27, 1811.

Etimoloxía

***Pittosporum***: do idioma grego πίττα (por *πίσσα*) 'resina' e *σπόρος*, 'semente', ou sexa 'sementes pegañentas', pois as sementes están embebidas nunha sustancia resinosa-viscosa esbrancuxada. 

***tobira***: epíteto que é o nome da planta en Xapón.

Sinonimia

* *Euonymus tobira* Thunb. - basónimo
* *Pittosporum chinense* Donn
* *Pittosporum tobira* var. *chinense* S.Kobay.
* *Pittosporum tobira* var. *tobira*

*var. calvescens* Ohwi
* *Pittosporum makinoi* Nakai
* *Pittosporum tobira* var. *fukienense* Gowda

Notas
-----

1. ↑  Galán Cela P. et alii. (2003): *Árboles y Arbustos de la Península Ibérica e Islas Baleares*, Madrid, Jaguar, ISBN 84-95537-50-8
2. ↑
3. ↑  "*Pittosporum tobira*". *Tropicos.org. Jardín Botánico de Misuri*. Consultado o 30 de enero de 2014.
4. ↑  *Pittosporum tobira* en PlantList

Bibliografía
------------

1. CONABIO. 2009. Catálogo taxonómico de especies de México. 1. En Capital Nat. México. CONABIO, Ciudad de México.
2. Comité editorial de *Flora de* *China*. 2003. Flora of China (Pittosporaceae through Connaraceae). 9: 1–496. En C.Y. Wu, P.H. Raven y D.Y. Hong (eds.) Fl. China. Science Press y Missouri Botanical Garden Press, Pekín y San Luis.

Ligazóns externas
-----------------

* *Pittosporum tobira* *en* Flora Ibérica-Real Jardín Botánico

|  |  |
| --- | --- |
| Control de autoridades | 
* Wd: Q161375
* EBID: ID
* MAG: 2780450095

 |

|  |  |
| --- | --- |
| Identificadores taxonómicos | 
* BioLib: 207957
* EOL: 583390
* EPPO: PTUTO
* EUNIS: 177876
* FoC: 200010484
* GBIF: 2986304
* iNaturalist: 78592
* IPNI: 684716-1
* IRMNG: 10966858
* ITIS: 24067
* NCBI: 43073
* PlantList: kew-2571780
* POWO: ID
* TAXREF: 113785
* Tela Botanica: 49807
* Tropicos: 25100079
* uBio: 4949472
* PLANTS: PITO2

 |

|  |  |
| --- | --- |
| Identificadores | 
* UMLS: C1010513

 |